proxectonos/corpus_dominio_legal_administrativo_tmp huggingface dataset:
DECRETO 326/1999, do 3 de decembro, polo que se desafecta do dominio público unha parcela que integra o inmoble onde está instalada a gardería infantil situada no recheo de Bouzas, no termo municipal de Vigo (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/12/1999

Con data do 24 de outubro de 1996 subscribiuse un convenio de colaboración entre o Concello de Vigo, a Autoridade Portuaria de Vigo, e o Consorcio da Zona Franca de Vigo, para a ordenación do tramo Castrelos-Bouzas correspondente ó primeiro cinto da cidade de Vigo.
Con data do 15 de novembro de 1999, a Consellería de Familia e Promoción do Emprego, Muller e Xuventude infórmanos de que con esa data se asinou a acta mediante a cal o Ministerio de Fomento puxo á disposición desta consellería a referida escola infantil que substitúe a existente, o que implica, á vista do disposto no artigo 24 do Decreto 50/1989, do 9 de marzo, polo que se aproba o regulamento da Lei 3/1985, do 12 de abril, de patrimonio da Comunidade Autónoma de Galicia, a conformidade coa desafectación do dominio público do devandito inmoble.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrucción do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
Por todo isto, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día tres de decembro de mil novecentos noventa e nove,
DISPOÑO:
Artigo 1º
Desaféctase do dominio público unha parcela de 2.000 m, aproximadamente, situada no recheo de Bouzas, no termo municipal de Vigo (Pontevedra), que linda: norte, vía da zona franca; leste, zona verde; sur, zona verde; oeste, camiño peonil.
Artigo 2º
O ben inmoble antes descrito adquire natureza patrimonial, sen prexuízo do cumprimento da recepción formal por parte de Consellería de Economía e Facenda do ben desafectado, de conformidade co disposto no artigo 27 do Decreto 50/1989, do 9 de
marzo, polo que se aproba o regulamento para a execución da Lei 3/1985, do patrimonio da Comunidade Autónoma de Galicia.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 17 de decembro de 1999 pola que se ordena a publicación do acordo do Consello da Xunta de Galicia do 16 de decembro de 1999, polo que se modifica a relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/12/1999

A execución da sentencia do Xulgado do Social número un de Santiago de Compostela no auto número 465/1998 fai necesario modifica-la relación de postos de traballo da Consellería da Presidencia e Administración Pública.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día dezaseis de decembro de mil novecentos noventa e nove, adoptou o seguinte
ACORDO:
Primeiro.-Modifica-la vixente relación de postos de traballo da Consellería da Presidencia e Administración Pública, nos termos que se sinalan no anexo ó presente acordo.
Segundo.-Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do dezaseis de decembro de mil novecentos noventa e nove, relativo á modificación da relación de postos de traballo da Consellería da Presidencia e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 17 de decembro de 1999.
Jaime Pita Varela
Conselleiro da Presidencia e Administración
Pública
ANEXO
Na relación de postos de traballo da Consellería da Presidencia e Administración Pública, publicada no DOG nº 227, do 27 de novembro de 1995, prodúcense as seguintes modificacións:
Persoal laboral
-Na páxina 8.683 no centro de destino «SECRET. XERAL DA PRESIDENCIA», engádense os seguintes postos de traballo de nova creación:
Código do posto: «PR.P01.00.001.15770.035».
Denominación: «LIMPADOR/A».
Vacante: «SI».
Forma de provisión: «C».
Grupo: «V».
Categoría: «11».
Código do posto: «PR.P01.00.001.15770.036».
Denominación: «LIMPADOR/A».
Vacante: «SI».
Forma de provisión: «C».
Grupo: «V».
Categoría: «11».
RESOLUCIÓN do 25 de novembro de 1999, da Dirección Xeral de Xustiza e Administración Local, pola que se elevan a definitivas e se lles dá publicidade ás listas definitivas das solicitudes admitidas e excluídas dos programas correspondentes ás axudas do fondo de acción social do ano 1999 para o persoal ó servicio da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/12/1999

Rematados os traballos do reparto do fondo de acción social para 1999 e de conformidade co establecido nos puntos 6 e 7 do acordo da Comisión Paritaria de Acción Social sobre os criterios de reparto do fondo de acción social para o exercicio 1999 para o persoal ó servicio da Administración de xus
tiza nesta Comunidade Autónoma, ó que se lle deu publicidade por Resolución do 18 de maio de 1999 da Dirección Xeral de Xustiza e Administración Local (Diario Oficial de Galicia nº 102, do 31 de maio), procede elevar a definitivas e darlles publicidade ás listas definitivas das axudas do fondo, unha vez transcorrido o prazo de alegacións previsto no punto terceiro da Resolución do 21 de outubro de 1999 (Diario Oficial de Galicia nº 211, do 2 de novembro), polo tanto esta dirección xeral
DISPÓN:
Primeiro.-Elevar a definitivas e darlles publicidade ás listas definitivas das solicitudes admitidas e excluídas correspondentes ós programas I, II e III: axuda fillos e estudios fillos, estudios funcionarios e axuda minusválidos, que estarán expostas no taboleiro de anuncios da Dirección Xeral de Xustiza e Administración Local, no Tribunal Superior de Xustiza de Galicia, nas audiencias provincias, nos xulgados decanos e no Servicio de Xerencia.
Segundo.-Notificar persoalmente da admisión definitiva e do importe que se vai percibir ou da exclusión definitiva ós solicitantes do programa IV: axuda gastos médicos (psicoterapia).
Terceiro.-Que a contía do programa I se verá incrementada polos sobrantes do programa IV e do programa II.
Cuarto.-Contra esta resolución, que esgota a vía administrativa, poderán presentar recurso de reposición ante o director xeral de Xustiza, Interior e Relacións Laborais no prazo dun mes contado a partir do día seguinte ó da publicación da presente resolución, de acordo co previsto no artigo 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 25 de novembro de 1999.
José Antonio Álvarez Vidal
Director xeral de Xustiza e Administración Local
CORRECCIÓN de erros.-Orde do 25 de novembro de 1999 pola que se resolve a convocatoria pública para a provisión, polo sistema de libre designación, de tres postos de traballo vacantes na Consellería de Xustiza, Interior e Relacións Laborais anunciada por Orde do 27 de setembro de 1999.
CONSELLERÍA DE XUSTIZA, INTERIOR E RELACIÓNS LABORAIS — II.1.1.1: 2,360. II.1.1.3: 0,5. — 17/12/1999

Advertido erro na devandita orde, publicada no DOG nº 240, do mércores, 15 de decembro de 1999, cómpre face-la oportuna corrección:
-No anexo I, onde di: «Apelidos e nome: María José Gude Sampedro», debe dicir: «Apelidos e nome: María José Gude López».
ORDE do 15 de novembro de 1999 pola que se resolve definitivamente a convocatoria pública para a provisión, polo sistema de libre designación, dun posto de traballo vacante nos servicios periféricos da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — II.1.1.1: 2,360. II.1.1.3: 0,5. — 17/12/1999

Convocada pola Orde do 6 de setembro de 1999 (DOG nº 189, do 29 de setembro), a provisión, polo sistema de libre designación, dun posto de traballo vacante nos servicios periféricos da Consellería de Sanidade e Servicios Sociais, esta consellería, de conformidade co previsto no artigo 27.2 da Lei 4/1988, do 26 de maio, da función pública de Galicia, e nos artigos 16 e 17 do Decreto 93/1991, do 20 de marzo, e en uso das facultades que lle confire o artigo 15.4º da devandita lei,
DISPÓN:
Primeiro.-Resolver definitivamente a convocatoria pública para a provisión, polo sistema de libre designación, dun posto de traballo vacante nos servicios periféricos da Consellería de Sanidade e Servicios Sociais, anunciada pola orde do 6 de setembro de 1999 (DOG nº 189, do 29 de setembro).
Segundo.-Adxudicarlle destino, no posto de traballo que se indica, ó funcionario que se relaciona no anexo a esta orde.
Terceiro.-O persoal mencionado deberá tomar posesión no prazo sinalado no artigo 14 do Decreto 93/1991, do 20 de marzo.
Cuarto.-Contra esta orde, que pon fin á vía administrativa, poderá interpoñer potestativamente recurso de reposición ante este mesmo órgano, no prazo dun mes contado a partir do día seguinte ó da súa publicación. De non estima-la interposición deste
recurso poderá interpoñer recurso contencioso-administrativo ante o xulgado do contencioso-administrativo competente, no prazo de dous meses contados a partir do día seguinte ó da súa publicación.
Santiago de Compostela, 15 de novembro de 1999.
José Mª Hernández Cochón
Conselleiro de Sanidade e Servicios Sociais
ANEXO
Apelidos e nome: Ferreras Díez, Francisco Javier.
NRP: 0969146613A2067.
Grupo: A.
Nivel C.D.: 28.
Corpo ou clase: facultativo Superior da Xunta de Galicia. Clase de veterinarios oficiais.
Posto de traballo: xefe de Servicio de Protección da Saúde.
Dependencia: delegación provincial.
Localidade: A Coruña.
ORDE do 1 de decembro de 1999 pola que se resolve a convocatoria de libre designación dun posto vacante na Consellería de Economía e Facenda.
CONSELLERÍA DE ECONOMÍA E FACENDA — II.1.1.1: 2,360. II.1.1.3: 0,5. — 17/12/1999

Convocada a provisión, polo sistema de libre designación dun posto de traballo vacante na Consellería de Economía e Facenda, en uso das facultades e atribucións conferidas pola Lei  4/1988, do 26 de maio, da función pública de Galicia, no seu artigo 15.4º e de conformidade co disposto no artigo 27 da referida lei, modificado polo artigo 6 da Lei 3/1995, do 10 de abril; visto o Decreto 93/1991, de 20 de marzo e demais normativa vixente, esta consellería
DISPÓN:
Primeiro.-Designa-la funcionaria que se cita no anexo desta orde para ocupa-lo posto que así mesmo se sinala.
Segundo.-O cesamento no actual destino efectuarase segundo o previsto no artigo 14 do Decreto 93/1991, do 20 de marzo, no prazo de tres días a partir do seguinte ó da publicación desta orde no Diario Oficial de Galicia. A toma de posesión deberá facerse no prazo de tres días a partir do seguinte ó do cesamento, de conformidade co disposto no referido artigo.
Terceiro.-A xefatura de persoal do centro onde cause alta o funcionario efectuará, dentro dos prazos sinalados anteriormente, a dilixencia de toma de posesión e seguidamente serán realizados os trámites para a súa alta en nómina.
Das dilixencias efectuadas serán remitidas copias á Dirección Xeral da Función Pública e á Inspección Xeral de Servicios.
Cuarto.-Contra esta orde, que esgota a vía administrativa, os interesados poderán interpoñer, potestativamente, recurso de reposición ante este mesmo órgano no prazo dun mes, contado a partir do día seguinte ó da súa publicación no Diario Oficial de Galicia; de conformidade co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo, no prazo de dous meses desde a mesma data, perante o xulgado do contencioso-administrativo da circunscrición na que teña o seu enderezo o demandante ou ben no da Coruña, á súa elección, conforme os artigos 8, 14 e 46 da
Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 1 de decembro de 1999.
P.D. (Orde 13-12-1993)
Emilio Álvarez Rey
Secretario xeral e do Patrimonio
ANEXO
Apelidos e nome: Calaza Parajes, Yolanda.
NRP: 3385397846 A2051.
Grupo: B.
Denominación e código do posto: xefe de Servicio de Cooperación Local. EFC070000215770012.
Nivel: 28A.
Complemento E.: 1.703.640.
Centro directivo/dependencia: Dirección Xeral de Planificación Económica e Fondos Comunitarios.
Localidade: Santiago de Compostela.
CORRECCIÓN de erros.-Decreto 276/1999, do 21 de outubro, polo que se regula a composición e as funcións do Consello Asesor de Telecomunicacións e Audiovisual de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/12/1999

Advertidos erros no devandito decreto, publicado no DOG nº 211, do martes 2 de novembro de 1999, cómpre face-las seguintes correccións:
-Na páxina 12.814, no artigo 3º, punto 3, parágrafo terceiro onde di: «-Un representante da Escola de Imaxe e Son, designado polo presidente do Consello Asesor, por proposta daquela.», debe dicir: «-Un representante de cada unha das escolas de Imaxe e Son, designado polo presidente do Consello Asesor, por proposta daquelas.».
RESOLUCIÓN do 15 de decembro de 1999, do tribunal designado para xulga-lo proceso selectivo para o acceso ó corpo de xestión da Administración da Xunta de Galicia (grupo B) convocado pola Orde do 30 de decembro de 1997 (Diario Oficial de Galicia número 11, do 19 de xaneiro de 1998) pola que se ordena a publicación da proposta de relación de aspirantes que superaron o citado proceso.
CONSELLERÍA DA PRESIDENCIA E ADMINISTRACIÓN PÚBLICA — II.1.1.1: 2,360. II.1.1.3: 0,5. — 17/12/1999

Na sesión do día 15 de decembro de 1999 o tribunal designado para xulga-lo proceso selectivo para o acceso ó corpo de xestión da Administración da Xunta de Galicia convocado pola Orde do 30 de decembro de 1997, acordou, de conformidade co disposto na base IV da convocatoria, publica-la proposta de aspirantes que superaron, pola orde de puntuación, as citadas probas, tanto polo sistema de promoción interna como de acceso libre.
Así mesmo, tal e como dispón a base IV, acordouse que o tribunal eleve a citada proposta ó director xeral da Función Pública.
A orde de puntuación dos aspirantes establécese segundo ca suma das puntuacións obtidas na fase de concurso e a da fase de oposición, tal e como dispón a base II.2.5 da convocatoria sendo a que figura no anexo que se xunta á presente resolución.
Santiago de Compostela, 15 de decembro de 1999.
Pablo Figueroa Dorrego
Presidente do tribunal
ANEXO
Proposta de aspirantes que superaron o proceso
selectivo para o acceso ó corpo de xestión
da Xunta de Galicia (grupo B)
Promoción interna
DNI
APELIDOS E NOME
EX. 1º
EX. 2º
EX. 3º
EX. 4º
CONCUR.
NOTA
FINAL
36.055.476
CONSTENLA PATIÑO, ANTONIO JAVIER
18,47
14
6,8
-
2,86
42,13
Acceso libre
DNI
APELIDOS E NOME
EX. 1º
EX. 2º
EX. 3º
EX. 4º
CONCUR.
NOTA
FINAL
32.815.136
VÁZQUEZ LAGO, CRISTINA
19,38
18,1
9,6
6,65
-
53,73
33.291.122
CORTIÑAS FERNÁNDEZ, SILVIA
18,16
18,6
7,1
9,72
-
53,58
ORDE do 19 de novembro de 1999 pola que se declara a alleabilidade da parcela que integra o inmoble situado na rúa San Lázaro, 107, termo municipal de Santiago de Compostela (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/12/1999

A Comunidade Autónoma de Galicia, en virtude do Real decreto 2434/1982, do 24 de xullo, sobre traspaso de funcións e servicios do Estado á Comunidade Autónoma de Galicia en materia de cultura (BOE nº 235, do 1 de outubro), ten a titularidade do inmoble situado na rúa San Lázaro, 107, termo municipal de Santiago de Compostela (A Coruña).
O Consorcio de la Ciudad de Santiago de Compostela solicitou da Consellería de Economía e
Facenda a cesión dunha parcela de terreo que forma parte do dito inmoble, para a construcción dunha residencia ou albergue xuvenil de peregrinos.
Mediante Decreto 242/1999, do 29 de xullo (DOG nº 159, do 18 de agosto), desafectouse do dominio público a antedita parcela que forma parte do dito inmoble, logo do informe favorable da Consellería de Educación e Ordenación Universitaria.
Co obxecto de posibilita-la cesión da dita parcela, requírese a previa declaración de alleabilidade, segundo o disposto nos artigos 24 da Lei 3/1985, do 12 de abril, do patrimonio da Comunidade Autónoma de Galicia e 60 do Decreto 50/1989, do 9 de marzo, polo que se aproba o regulamento para a execución da antedita lei.
En virtude do anteriormente exposto, por proposta da Secretaría Xeral e do Patrimonio
DISPOÑO:
Artigo único.
Declárase a alleabilidade da parcela que se vai segregar da que integra o inmoble situado na rúa San Lázaro, 107, termo municipal de Santiago de Compostela (A Coruña), que se describe como segue:
«Parcela de terreo de 5.580 m de extensión que estrema: norte, predios particulares; sur, predio matriz con edificio da Comunidade Autónoma de Galicia; leste, pista; e oeste, con rúa da Vesada.».
O predio matriz atópase inscrito no Rexistro da Propiedade de Santiago de Compostela nº 1, no tomo 1330, libro 323, folio 140, predio número 30.083, inscrición 1ª.
Santiago de Compostela, 19 de novembro de 1999.
P.D. (Orde 13-12-1993)
Emilio J. Álvarez Rey
Secretario xeral e do Patrimonio da Consellería
de Economía e Facenda
CORRECCIÓN de erros.-Orde do 10 de setembro de 1999 pola que se regulan as competencias da autoridade sanitaria establecidas no Regulamento dos servicios de prevención aprobado polo Real decreto 39/1997.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 23/11/1999

Advertidos erros no texto da citada orde publicada no Diario Oficial de Galicia nº 186, do venres 24 de setembro de 1999, cómpre face-las seguintes correccións:
-Na páxina 11.600, a letra i), onde di: «A asistencia médico-farmacéutica ós traballadores de acordo coa lexislación vixente ó respecto.», debe dicir: «Poderán levar a cabo a asistencia médico-farmacéutica ós traballadores de acordo coa lexislación vixente ó respecto.».
-Na páxina 11.602, a letra h), onde di: «A asistencia médico-farmacéutica ós traballadores de acordo coa lexislación vixente ó respecto», debe dicir: «Poderán levar a cabo a asistencia médico-farmacéutica ós traballadores de acordo coa lexislación vixente ó respecto.».
ORDE do 15 de novembro de 1999 pola que se modifica a Orde do 30 de maio de 1996, que regula o exercicio da inspección ambiental única e a tramitación de denuncias ambientais.
CONSELLERÍA DE MEDIO AMBIENTE — I. DISPOSICIÓNS XERAIS — 19/11/1999

A experiencia acumulada no exercicio da función inspectora aconsella, co obxecto de simplifica-lo procedemento de inspección a prol dunha maior eficacia e celeridade administrativa, recoller nun só modelo de acta as diferentes inspeccións que se leven a cabo.
Na súa virtude, facendo uso das atribucións que me confire o artigo 34 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, en relación co Decreto 482/1997, do 26 de decembro, polo que se establece a estructura orgánica da Consellería de Medio Ambiente
DISPOÑO:
Artigo único.
1. Os modelos das actas recollidos nos anexos IV a VII da Orde do 30 de maio de 1996 que regula o exercicio da inspección ambiental única e a tramitación de denuncias ambientais, son substituídos polo modelo único de acta de inspección ambiental recollido no anexo I desta orde.
2. O modelo de inspección ambiental a que se refire o punto anterior terá os anexos que se recollen nos anexos II e III desta orde para a investigación e comprobación ambientais respectivamente.
3. Nas inspeccións ambientais, cando proceda realizar unha toma de mostra, cubrirase ademais, o anexo recollido no anexo IV desta orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de novembro de 1999.
José Carlos del Álamo Jiménez
Conselleiro de Medio Ambiente
DECRETO 295/1999, do 28 de outubro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 77 Plan de Obras e Servicios-Bóveda-estrada provincial de Bóveda a Martín, punto quilométrico 2,120 ó 3,120.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/11/1999

A Deputación Provincial de Lugo, en sesión do día 28 de agosto de 1998, aprobou o proxecto de 77 Plan de Obras e Servicios-Bóveda- estrada provincial de Bóveda a Martín, punto quilométrico 2,120 ó 3,120 e na sesión do 31 de maio de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 14 de outubro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteoito de outubro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 77 Plan de Obras e Servicios-Bóveda-estrada provincial de Bóveda a Martín, punto quilométrico 2,120 ó 3,120.
Santiago de Compostela, vinteoito de outubro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 11 de novembro de 1999 pola que se dispón o nomeamento do vocal que en representación do Concello de Cervo forma parte do consello de administración da Autoridade Portuaria de Ferrol-San Cibrao.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 22/11/1999

A Lei 27/1992, do 24 de novembro, de portos do Estado e da mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades e organismos representados no consello de administración, polo que, recibida comunicación do acordo de pleno, con data do 31 de xullo de 1999, do Concello de Cervo, polo que se nomea novo representante do dito concello na Autoridade Portuaria de Ferrol-San Cibrao, en canto órgano competente,
DISPOÑO:
Nomear a José Insua Pernas Lores vocal do consello de administración da Autoridade Portuaria de Ferrol-San Cibrao, en representación do Concello de Cervo.
Santiago de Compostela, 11 de novembro de 1999.
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Resolución do 15 de outubro de 1999 pola que se ordena a publicación do acordo do Consello da Xunta de Galicia do 14 de outubro de 1999, polo que se modifica a relación de postos de traballo da Consellería de Sanidade e Servicios Sociais e do Servicio Galego de Saúde (Sergas), referente ó persoal dos corpos e escalas da Lei 4/1988, do 26 de maio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/11/1999

Advertidos erros na devandita resolución, publicada no DOG nº 212, do mércores, 3 de novembro de 1999, cómpre face-las oportunas correccións:
-Nas modificacións da páxina 12.876, no centro de destino Residencia 3º I. Ferrol (A Coruña), onde di: «Código do posto: SA.C99.40.301.15350.001», debe dicir: «Código do posto: SA.C99.40.302.15350.001».
-Na páxina 12.878, no centro de destino: Residencia 3ª I. Nª Sª Milagres, onde di: «Código do posto: SA.C99.40.302.232001.001», debe dicir: «Código do posto: SA.C99.40.30232001.001»; onde di: «Observacións: complemento convenio: 540.000 ptas.», debe dicir: «Observacións: complemento convenio: 900.000 ptas.».
-Na páxina 12.879, no centro de destino Camp Redondela (Pontevedra), onde di: «Complemento específico: 1.192.598», debe dicir: «Complemento específico: 1.192.548.»
CORRECCIÓN de erros.-Resolución do 15 de outubro de 1999 pola que se ordena a publicación do acordo do Consello da Xunta de Galicia do 14 de outubro de 1999, polo que se modifica a relación de postos de traballo da Consellería de Política Territorial, Obras Públicas e Vivenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/11/1999

Advertido erro na devandita resolución, publicada no DOG nº 212, do mércores, 3 de novembro de 1999, cómpre face-la seguinte corrección:
-Na páxina 12.874, nas modificacións, despois do posto de auxiliar administrativo, debemos engadi-lo seguinte: «O posto OT.A02.00.000.15770.021.-XEFE DE SERVICIO DE SUPERVISIÓN, pasa a ser OT.A06.00.000.15770.021».
ORDE do 2 de novembro de 1999 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/11/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia. Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 2 de novembro de 1999.
Jesús Pérez Varela
Conselleiro de Cultura, Comunicación Social
e Turismo
ANEXO
Jürgen Partenheimer. Escultura, pintura e debuxo: 2.500 ptas.
ORDE do 26 de outubro de 1999 pola que se declara de interese galego a Fundación Gallega de Lucha contra la Ceguera.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/11/1999

Con data do 20 de outubro de 1999 foi publicada no Diario Oficial de Galicia a orde da Consellería da Presidencia e Administración Pública, do 5 de outubro de 1999, pola que se clasifica de interese sanitario a Fundación Gallega de Lucha contra la Ceguera, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 5 dos seus estatutos, ten como obxecto a loita contra a cegueira dentro da Comunidade Autónoma galega,
na prevención, busca de tratamentos paliativos e curación das enfermidades herdo-dexenerativas da retina, principalmente da retinose pigmentaria, promovendo a investigación médico-científica e o apoio psicosocial ós afectados polas ditas patoloxías por si ou mediante a cooperación con aquelas persoas, físicas ou xurídicas, públicas ou privadas, que persigan análogos fins no ámbito da dita autonomía ou fóra dela. En calquera caso, a planificación das actividades da fundación terá en conta as necesidades psicosociais do colectivo que é obxecto da actividade médico-investigadora.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Gallega de Lucha contra la Ceguera, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Gallega de Lucha contra la Ceguera, no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de lles dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado e a xustificar, a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 26 de outubro de 1999.
José María Hernández Cochón
Conselleiro de Sanidade e Servicios Sociais
ORDE do 15 de novembro de 1999 pola que se lle dá cumprimento ó establecido na cláusula décimo segunda do convenio marco asinado entre a Administración xeral do Estado e a Comunidade Autónoma de Galicia para a colaboración na implantación dun sistema intercomunicado de rexistros entre a Administración xeral do Estado, a Administración da Comunidade Autónoma de Galicia e as entidades locais do ámbito territorial de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/11/1999

O 21 de xuño de 1997 asinouse un convenio marco de colaboración entre a Administración xeral do Estado e a Comunidade Autónoma de Galicia que tiña como obxectivo o de que as dúas administracións, asumisen o firme compromiso de mellora-la calidade na prestación dos servicios públicos, mediante a adopción de medidas que articulen un modelo de funcionamento administrativo caracterizado polos principios de economía e eficacia, e orientado definitivamente ó cidadán como suxeito activo e protagonista principal na actividade das administracións públicas.
Entre as medidas tendentes a logra-lo mencionado modelo de funcionamento administrativo destaca a de implantar un sistema intercomunicado de rexistros públicos que permitan unha mellor atención ó cidadán baseada na economía de medios, a eficacia e axilidade administrativas, eliminando parte da complexa burocracia administrativa sen, por iso, quebranta-la seguridade xurídica que debe primar nos actos emanados da Administración.
O mencionado convenio marco establecía, na súa cláusula décimo segunda, que as entidades locais interesadas na adhesión a el llelo poderían solicitar á Consellería da Presidencia e Administración Pública da Xunta de Galicia sempre que, xunto coas súas solicitudes, cumprisen cos requisitos que a dita cláusula determinaba.
Solicitada a adhesión por determinados concellos da Comunidade Autónoma de Galicia, cómpre agora cumpri-lo disposto na devandita cláusula mediante a publicación da aceptación no Diario Oficial de Galicia, unha vez que esta xa llela notificou ós concellos solicitantes a Consellería da Presidencia e Administración Pública.
Na súa virtude,
DISPOÑO:
Artigo único.
Acéptase a adhesión ó convenio marco asinado entre a Administración xeral do Estado e a Comunidade Autónoma de Galicia para a colaboración na progresiva implantación dun sistema intercomunicado de rexistros, solicitada polos concellos de Cabana de Bergantiños, Cangas, Chandrexa de Queixa, O Rosal, Vilaboa, Viveiro, Xinzo de Limia
e Xove, mediante a sinatura dos correspondentes protocolos.
Santiago de Compostela, 15 de novembro de 1999.
Jaime Pita Varela
Conselleiro da Presidencia e Administración
Pública
DECRETO 297/1999, do 19 de novembro, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 19/11/1999

Con motivo da viaxe do presidente da Xunta de Galicia a Brasil, Guatemala e Costa Rica, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1993, do 21 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Brasil, Guatemala e Costa Rica, encárgaselle o despacho de asuntos da Presidencia, desde o 21 de novembro ata o seu regreso, ó conselleiro da Presidencia e Administración Pública.
Santiago de Compostela, dezanove de novembro de mil novecientos noventa e nove.
Manuel Fraga Iribarne
Presidente
DECRETO 298/1999, do 17 de novembro, polo que se lle concede a Medalla de Ouro de Galicia a Mario Covas, gobernador do Estado de São Paulo (Brasil).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/11/1999

En atención ós méritos que concorren en Mario Covas, gobernador do Estado de São Paulo (Brasil), e ó amparo do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, é vontade do Goberno galego outorgarlle a súa máis alta distinción.
Polo tanto, e logo de acordo do Consello da Xunta de Galicia na súa reunión do día dezasete de novembro de mil novecentos noventa e nove,
DISPOÑO:
Concederlle a Medalla de Ouro de Galicia a Mario Covas, gobernador do Estado de São Paulo (Brasil).
Santiago de Compostela, dezasete de novembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
CORRECCIÓN de erros.-Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia.
CONSELLERÍA DE ECONOMÍA E FACENDA — I. DISPOSICIÓNS XERAIS — 11/11/1999

Advertidos erros na publicación do devandito decreto lexislativo, producida no DOG nº 214 do venres 5 de novembro de 1999, cómpre face-las oportunas correccións:
Na páxina 12.973, columna esquerda, disposición adicional única, di: «As remisións e referencias normativas á Lei 11/1992, do 7 de outubro, de réxime financeiro e orzamentario de Galicia, entenderanse feitas, no sucesivo, ó texto refundido da Lei de réxime financeiro e orzamentario de Galicia» e debe dicir: «As remisións e referencias normativas á Lei 11/1992, do 7 de outubro, de réxime financeiro e presupostario de Galicia, entenderanse feitas, no sucesivo, ó texto refundido da Lei de réxime financeiro e orzamentario de Galicia».
Na páxina 12.975, columna esquerda, artigo 10º, onde di: «... se refire a esta lei,...», debe dicir: «... se refire esta lei,...». Igualmente, na columna dereita, artigo 12º.2, onde di: «... aplicable a esta lei.», debe dicir: «... aplicable esta lei.».
Na páxina 12.978, columna dereita, artigo 25º.2, onde di: «... do Parlamento dentro dos tres...», debe dicir: «... do Parlamento, dentro dos tres...».
Na páxina 12.982, artigo 49º, regra primeira b), onde di: «... consecución dos destes.», debe dicir: «... consecución destes.».
Na páxina 12.984, columna dereita, artigo 58º.4, onde di: «... asina-la da escritura...», debe dicir: «... asina-la escritura...». No punto 5, segundo parágrafo, onde di: «... una vez...», debe dicir: «... unha vez...».
Na páxina 12.986, columna dereita, artigo 66º d), onde di: «... transferidos do Inserso...», debe dicir: «... transferidos do Imserso...».
Na páxina 12.994, columna dereita, artigo 96º.2, onde di: «... avoga-lo...», debe dicir: «... avoca-lo...».
Na páxina 12.995, columna esquerda, artigo 97º.5, onde di: «... acordar en que casos...», debe dicir: «... acordar en qué casos...».
Na páxina 12.996, columna esquerda, artigo 102º.2, cuarto parágrafo, onde di: «... do dicto acto», debe dicir: «... do dito acto».
Na páxina 12.997, columna dereita, artigo 106º.5, onde di: «... se é o caso a...», debe dicir: «... se é o caso, a...».
Na páxina 13.001, columna esquerda, artigo 125º.3, onde di: «... os intereses...», debe dicir: «... os xuros...». Máis adiante, no artigo 126º, onde di: «... ás que o este...», debe dicir: «... ás que este...». Por último, na disposición adicional segunda, onde di: «... conta a Comisión...», debe dicir: «... conta á Comisión...». Así mesmo, na columna dereita da devandita páxina, terceira liña do punto 2 da disposición derradeira única, onde di: «... financeiro e orzamentario de...», debe dicir: «... financeiro e presupostario de...».
RESOLUCIÓN do 12 de novembro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo de procedemento abreviado 186/1999, interposto por Sandra Rodríguez Cid.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/11/1999

Recibida providencia do Xulgado do Contencioso-Administativo número dous da Coruña, pola que se reclama o expediente relativo ó recurso contencioso-administrativo, procedemento abreviado 186/1999, interposto por Sandra Rodríguez Cid, contra a Resolución do 25 de xuño de 1999, pola que se outorgaban os destinos correspondentes ó concurso de traslado con data do 5 de outubro de 1998, polo que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para o xeral coñecemento de tódalas persoas interesadas no procedemento referido e son emprazadas para que poidan comparecer como parte ante o Xulgado do Contencioso-Administrativo número dous da Coruña no prazo de nove días.
Santiago de Compostela, 12 de novembro de 1999.
José Antonio Álvarez Vidal
Director xeral de Xustiza e Administración Local
RESOLUCIÓN do 27 de outubro de 1999, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 199/1999, interposto por José Luis Castro Núñez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/11/1999

A Dirección Xeral da Función Pública recibiu do Xulgado Contencioso-Administrativo número dous
da Coruña providencia pola que se admite a trámite a demanda correspondente ó recurso contencioso-administrativo, procedemento abreviado 199/1999, interposto por José Luis Castro Núñez, contra a orde da Consellería da Presidencia e Administración Pública do 25 de xuño de 1999, pola que se resolve o concurso para a provisión de postos de traballo vacantes da Administración xeral da Xunta de Galicia (DOG nº 124, do 30 de xuño).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos do Xulgado do Contencioso-Administrativo número dous da Coruña no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 27 de outubro de 1999.
Joaquín López-Rúa Soler
Director xeral da Función Pública
ORDE do 21 de outubro de 1999 pola que se amplían os prazos de xustificación dos investimentos realizados ó abeiro da do 25 de agosto de 1999, conxunta das consellerías da Presidencia e Administración Pública e de Industria e Comercio, pola que se convoca e regula o réxime de concesión de axudas para o fomento da cooperación en materia de investigación e desenvolvemento, correspondente ó Programa de Apoio á I+D Industrial. Tecnoloxías Industriais do Plan Galego de IDT.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/11/1999

As consellerías da Presidencia e Administración Pública e Industria e Comercio dictaron a Orde conxunta do 25 de agosto de 1999 pola que se convocan axudas para o fomento da cooperación en I+D. Esta orde ten por obxecto fomenta-la realización de proxectos de investigación cooperativa entre empresas galegas e institutos, centros tecnolóxicos ou departamentos universitarios.
Na citada disposición establécese como requisito indispensable para o libramento de axuda a presentación, antes do día 15 de novembro de 1999, da documentación acreditativa do investimento realizado.
Tendo en conta o atraso con que foi publicada a devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que nos foron concedidas,
DISPOÑEMOS:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde das consellerías da Presidencia e Administración Pública e Industria e Comercio do 25 de agosto de 1999, ata o día 30 de novembro de 1999.
Santiago de Compostela, 21 de outubro de 1999.
Jaime Pita VarelaJuan Rodríguez Yuste
Conselleiro da PresidenciaConselleiro de Industria
e Administración Públicae Comercio
ORDE do 19 de outubro de 1999 pola que se autoriza o cambio de denominación do Instituto de Educación Secundaria Roberto Vidal de la Torre de Ferrol (A Coruña) e do Instituto de Educación Secundaria Diego Delicado Marañón da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/11/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación dos centros que no anexo se relacionan.
Santiago de Compostela, 19 de outubro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Código do centro: 15005269.
Denominación: Instituto de Educación Secundaria Diego Delicado Marañón.
Nova denominación: Instituto de Educación Secundaria Urbano Lugrís.
Provincia: A Coruña.
Concello: Ferrol.
Localidade: Ferrol.
Código do centro: 15021469.
Denominación: Instituto de Educación Secundaria Roberto Vidal de la Torre.
Nova denominación: Instituto de Educación Secundaria Leixa.
RESOLUCIÓN do 25 de outubro de 1999, da Delegación Provincial de Ourense, pola que se dispón a inscrición e publicación, no Diario Oficial de Galicia, da acta levantada pola comisión negociadora do convenio colectivo da empresa Fundación Hospital Verín de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/11/1999

Visto o texto da acta levantada pola comisión negociadora do convenio colectivo da empresa Fundación Hospital Verín (código convenio nº 3200762 publicado no BOP nº 240 do 18-10-1999) de Ourense ano 1999-2000, para corrixi-lo erro detectado na redacción dada ó artigo 6 do citado convenio colectivo, con entrada nesta delegación provincial, subscrito por ela o día 5-10-1999, e, de conformidade
co disposto no artigo 90, 2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre réxitro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado a Comunidade Autónoma de Galicia en materia de traballo esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación desta delegación.
Terceiro.-Dispoñe-la súa publicación no Diario Oficial de Galicia.
Ourense, 25 de outubro de 1999.
José Lage Lage
Delegado provincial de Ourense
Comité de empresa
Acta
Acta da reunión que tivo lugar o día 5 de outubro de 1999.
Asistiron:
Por CC.OO.: Alejo F. Fernández, Fátima Soto, Ángel González, Mª José González.
Por independientes: Consuelo Rodríguez, Cristina Antelo.
Por SAE: Antonia Salgado.
Por CEMSATSE: Santiago Ros.
Pola dirección: Enrique I. Pérez, José I. Salvatierra, Jesús Casal, José Luis Herrero, Agustín Gallego, Miguel Tomé, Luis E. Rolán.
Ás 13 horas reúnese a comisión negociadora do convenio colectivo 1999-2000 da Fundación Hospital Verín, para corrixi-lo erro detectado no artigo 6, que textualmente di:
«O persoal afectado por este convenio, segundo as categorías, rexerase pola táboa salarial anexa. O incremento salarial para este convenio será o IPC fixado pola Xunta de Galicia para tódolos conceptos.»
Decídese cambia-la redacción actual pola que segue:
«O persoal afectado por este convenio, segundo as categorías, rexerase pola táboa salarial anexa.
O incremento salarial para este convenio será o IPC fixado pola Xunta de Galicia para tódolos conceptos. Este incremento non poderá ser superior ó incremento fixado nos orzamentos xerais da Comunidade Autónoma de Galicia.».
Dáse por rematada a reunión sen incidencias.
Pola direcciónPolo comité de empresa
RubricadoRubricado